Sihvakad ja kergejalgsed buhhaara uriaalid elavad Tadžikistanis, Türkmenistanis, Usbekistanis ja Afganistanis. Neid kohtab neljas isoleeritud mägipiirkonnas piki Amudarja jõge, eelmäestiku tasandikel ja laugetel mäenõlvadel kuni 5500 m kõrgusel. Kaljudele lähevad üksnes vaenlase eest või tõrjutuna kodukariloomade poolt.
#000000
Isaslooma sarve pikkus kuni 95 cm.
#000001
Toituvad rohttaimedest. Täiskasvanud jäärad elavad suvel erakuina või mõnekaupa. Innaajal ühinevad ülejäänud karjaga. Tiinus vältab 155–170 päeva. Kevadel-suvel sünnib 1–2 talle. Eluiga looduses 6 aastat.
#000002
Alamliigi on haruldaseks muutnud pidev konkurents koduloomadega vee ja toidu pärast, üleküttimine, kaitsealade süsteemi lagunemine, põuad ja karmid talved.
#000003